У гэтым годзе ў нашай краіне стартаваў пілотны праект “Развіццё мадэляў сацыяльнай дапамогі сем’ям, якія выхоўваюць дзяцей з інваліднасцю”. Ажыццяўляецца ён пры фінансавай падтрымцы Дзіцячага фонду ААН (ЮНІСЕФ) у Беларусі і закліканы дапамагчы бацькам і іншым членам сям’і дзіцяці з інваліднасцю, якія будуць атрымліваць паслугу па сацыяльнай перадышцы. Адна з галоўных мэт праекта — распрацоўка пакета дакументаў, якія рэгулююць аказанне названай паслугі ва ўстановах рознага тыпу — грамадскіх і дзяржаўных.